CELEX: 32020D0755
Language: hu
Date: 2020-06-08 00:00:00
Title: A Tanács (KKBP) 2020/755 határozata (2020. június 8.) a Nemzetközi Atomenergia-ügynökség tevékenységeinek a nukleáris védettség területén, illetve a tömegpusztító fegyverek elterjedése elleni EU-stratégia intézkedéseinek végrehajtása keretében történő uniós támogatásáról szóló (KKBP) 2016/2383 határozat módosításáról

9.6.2020   
               
               
                  HU
               
               
                  Az Európai Unió Hivatalos Lapja
               
               
                  LI 179/2
               
            
         A TANÁCS (KKBP) 2020/755 HATÁROZATA
         (2020. június 8.)
         a Nemzetközi Atomenergia-ügynökség tevékenységeinek a nukleáris védettség területén, illetve a tömegpusztító fegyverek elterjedése elleni EU-stratégia intézkedéseinek végrehajtása keretében történő uniós támogatásáról szóló (KKBP) 2016/2383 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2016. december 21-én elfogadta a (KKBP) 2016/2383 határozatot (1), amely a szóban forgó tanácsi határozatban említett finanszírozási megállapodás megkötésének dátumától számított 36 hónapos végrehajtási időszakot határoz meg a határozat 1. cikkében említett tevékenységekre vonatkozóan.
                  
               
                     (2)
                  
                  
                     A Nemzetközi Atomenergia-ügynökséggel (NAÜ) létrejött finanszírozási megállapodás aláírására 2017. június 15-én került sor, így az 2020. június 14-én hatályát veszti.
                  
               
                     (3)
                  
                  
                     A NAÜ 2020. május 8-án kérelmezte a (KKBP) 2016/2383 határozat végrehajtási időszakának és szerződéskötési határidejének 36 hónapról 42 hónapra, 2020. december 14-ig történő meghosszabbítását. A kérelmezett hosszabbítás oka a Covid19-világjárvány, valamint az, hogy 2020. június 1-jéig ideiglenesen felfüggesztettek minden olyan nem alapvető fontosságú utazást és ülést, beleértve a Bécsben tartandókat is, amely külföldi szakértők részvételét teszi szükségessé.
                  
               
                     (4)
                  
                  
                     A (KKBP) 2016/2383 határozat 1. cikkében említett tevékenységek végzése a pénzügyi forrásokat érintő következmények nélkül folytatható 2020. december 14-ig.
                  
               
                     (5)
                  
                  
                     Az (KKBP) 2016/2383 határozatot ezért ennek megfelelően módosítani kell.,
                  
               ELFOGADTA EZT A HATÁROZATOT:
         
            1. cikk
            A (KKBP) 2016/2383 tanácsi határozat 5. cikke (2) bekezdésének helyébe a következő szöveg lép:
            „Ez a határozat 2020. december 14-én hatályát veszti.”
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. június 8-án.
            
               
                  a Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  A Tanács (KKBP) 2016/2383 határozata (2016. december 21.) a Nemzetközi Atomenergia-ügynökség tevékenységeinek a nukleáris védettség területén, illetve a tömegpusztító fegyverek elterjedése elleni EU-stratégia intézkedéseinek végrehajtása keretében történő uniós támogatásáról (HL L 352., 2016.12.23., 74. o.).